— 213 — 



ment prins et eu communication avec messieurs les gouver- 

 neurs de ladicte cité en leur hostel consistorial, et appelle avec 

 nous sur lesdicts lieux les par eulx adce commis, veu et visité 

 lesdictes murailles, manoirs et héritaiges , considéré aussi ce 

 que le droit a sur ce en tel cas ordonné et mesme en cité de 

 semblable qualité audicl Besançon , et pour la forteficacion, 

 seurté et préservacion d'icelle présentement plus que requises 

 et nécessaires , tant à raison du temps courrant que pour l'ad- 

 venir, nous, a apparu et avons advisé : de doiz la porte de 

 Rivotte jusques à la tour y contiguë, nommée du Port, sur la 

 rivière du Doulx, ladicte distance doit estre continuée de trois 

 toises, selon qu'elle est commencée, pour y conduire et getter 

 du long d'icelle muraille, et à l'en tour de ladicte tour, la plate 

 forme y nécessaire; pour la deffense des advenues d'icelle porte 

 de Rivotte ou de piéça , il a esté advisé réduire la garde de la 

 porte Taillée; et doiz ladicte tour, circuyant et environnant le 

 reste de toutes les aultres murailles de ladicte cité , icelle 

 distance doit estre de deux toises et demye franchement ; et 

 semblablement que, deans icelles distanças et lieux aboutissans 

 sur lesdicts particuliers manoirs et héritaiges, se debvoir plan- 

 ter bons abres de noyers assés prouchains l'ung de l'aultre, 

 afin entre icelles murailles et abres se puissent plus commo- 

 dément et seurement dresser bons et puissans rampaires , 

 plates formes, résistances et aultres fortifications duysantes et 

 nécessaires pour ladicte deffense et conservation d'icelle cité. 

 A ces causes , comme commis de sadicte majesté en ceste 

 partie, et de par icelle, avons ordonné et ordonnons que, par 

 lesdicts sieurs gouverneurs, doibvent estre, précisément, réai- 

 ment et de fait , contrainctz tous ceulx et celles qu'il appar- 

 tiendra souffrir et permettre estre exécuté ce que dessus, deans 

 le jour de feste sainct Martin d'iver prouchainement venant, 

 nonobstant toutes contradictions faictes ou à faire au con- 

 traire. 



En tesrnoingnaige de ce, avons signer cestes de nostre main, 

 seelleer de nostre seel et fait signer par nostre secrétaire . 



